Blaze7451/Wiki-th-20250601 huggingface dataset:
วัดหทัยนเรศวร์

วัดหทัยนเรศวร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม
วัดหทัยนเรศวร์รสร้างเป็นสำนักสงฆ์ เมื่อ พ.ศ. 2532 คุณหญิงสมนึก เปรมวัฒนะ พร้อมด้วยบุตรธิดา ได้มีจิตศรัทธายกที่ดิน จำนวน 5 ไร่ 40 ตารางวา ถวายให้หลวงพ่อท่านเจ้าคุณพระโสภณสมาธิคุณ (เผื้อง ปิยธมฺโม ป.ธ.5) อดีตเจ้าอาวาสวัดเจ้ามูล เพื่ออุทิศเป็นพระราชกุศลแด่สมเด็จพระนเรศวรมหาราช จึงได้ตั้งชื่อว่า สำนักสงฆ์หทัยนเรศวร์ ต่อมาเมื่อปี พ.ศ. 2536 ได้ดำเนินการซื้อที่ขยายที่พักสงฆ์ เพิ่มเติมอีก 1 ไร่เศษ เพื่อให้ครบ 6 ไร่ ถูกต้องตามพระราชบัญญัติปกครองคณะสงฆ์ปี พ.ศ. 2505 และเมื่อวันที่ 19 กันยายน พ.ศ. 2546 ได้มีความเห็นชอบจากมหาเถรสมาคม สำนักงานพระพุทธศาสนาแห่งชาติ จึงประกาศตั้งเป็นวัดขึ้นในพระพุทธศาสนา มีนามว่า "วัดหทัยนเรศวร์" ได้รับพระราชทานวิสุงคามสีมาเมื่อวันที่ 12 มกราคม พ.ศ. 2549 ชื่อของวัดมีความหมายว่า "เป็นดวงหทัยของสมเด็จพระนเรศวรมหาราช"
ซุ้มประตูวัดด้านหน้าจะมีรูปปั้นไก่ตัวใหญ่ 2 ตัว ยืนอยู่ทั้งด้านซ้ายและขวา อุโบสถลอยฟ้า คือตัวอุโบสถอยู่ที่ชั้น 2 ส่วนที่ชั้นล่างก็ใช้พื้นที่ว่างให้เป็นประโยชน์ โดยใช้เป็นสำนักงาน และห้องอเนกประสงค์ เพื่อทำกิจกรรมต่าง ๆ ของทางวัด วิหารสมเด็จพระนเรศวรมหาราช ซึ่งอยู่ด้านข้างของอุโบสถ ด้านนอกวิหารมีพระบรมรูปของสมเด็จพระนเรศวรมหาราช มีรูปปั้นไก่หลากหลายขนาดเรียงรายอยู่ ด้านหลังเป็นภาพเขียนสี เรื่องราวในวันประกาศอิสรภาพของกรุงศรีอยุธยา โดยสมเด็จพระนเรศวรมหาราช ทรงหลั่งทักษิโณทกลงเหนือแผ่นดินเมืองแครง เพื่อประกาศตัดขาดไมตรีกับกรุงหงสาวดี เจดีย์ที่บรรจุพระบรมสารีริกธาตุ จากประเทศศรีลังกา ส่วนชั้นล่างจัดทำเป็นห้องสมุดและมีพระพุทธรูปประดิษฐานอยู่ นอกจากนี้ก็ยังเป็นศูนย์การเรียนรู้ชุมชน ของ กศน. ตำบลศาลายา อีกด้วย

**อ้างอิง**
หทัยนเรศวร์
วัดไร่เกาะต้นสำโรง

วัดไร่เกาะต้นสำโรง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระประโทน อำเภอเมืองนครปฐม จังหวัดนครปฐม วัดเป็นเกาะเนื้อที่ 14 ไร่ มีลำห้วยและคลองล้อมรอบคลองต้นสำโรงเป็นลำครองธรรมชาติที่เชื่อมต่อกับคลองเจดีย์บูชาได้และเดิมมีต้นสำโรงใหญ่อยู่มาก ปัจจุบันมีเหลืออยู่ 1 ต้นเท่านั้น
วัดไร่เกาะต้นสำโรง เดิมชื่อ วัดเกาะปทุม เพราะที่ตั้งวัดมีคลองล้อมรอบเป็นเกาะและมีดอกบัวขึ้นตามคลองมากมาย ชาวบ้านแถบนี้ส่วนใหญ่เป็นชาวจีน ทำไร่ ทำสวน ปลูกต้นคราม ชาวจีนพวกนี้เรียกวัดเกาะปทุมว่า วัดไน่เกาะ หมายถึงเกาะแห่งดอกบัว เพราะคำว่า "ไน่" ในภาษาจีนแปลว่า ดอกบัว บวกกับคำว่าเกาะ จึงกลายเป็น วัดไน่เกาะ ซึ่งเป็นสำเนียงการพูดของชาวบ้านซึ่งส่วนใหญ่เป็นชาวจีน ต่อมาคลองเริ่มตื้นเขินทำให้ดอกบัวลดน้อยลง แต่กลับมีต้นไม้ยืนต้นชนิดหนึ่งเป็นจำนวนมาก คือ ต้นสำโรง และมีอยู่ต้นหนึ่งมีขนาดใหญ่มาก แผ่กิ่งก้านสาขาร่มรื่น ชาวบ้านเชื่อว่า มีรุกขเทวดาสถิตย์อยู่ จึงตั้งศาลให้ ประกอบกับพื้นที่โดยรอบทำไร่กันเป็นส่วนใหญ่ จึงทำให้ชื่อของวัด เปลี่ยนชื่อมาเป็น "วัดไร่เกาะต้นสำโรง"
จากคำบอกเล่าของผู้อาวุโส เป็นวัดทีมีมาตั้งแต่ช่วงการปฏิสังขรณ์ใหญ่องค์พระปฐมเจดีย์ ซึ่งมีการขุดคลองเจดีย์บูชาตั้งแต่ทิศตะวันออกเฉียงเหนือขององค์พระปฐมเจดีย์ ไปจนถึงมณฑลนครชัยศรี โดยขุนนางทหารได้แวะพักบริเวณวัดนี้ และสร้างศาลาพักร้อนขึ้น ต่อมามีคณะสงฆ์คณะหนึ่ง เดินธุดงค์ผ่านมาทางนี้ จึงได้หยุดพัก และเห็นว่าเป็นทำเลที่เหมาะสำหรับการบำเพ็ญศีลภาวนา เมื่อชาวบ้านรู้ว่ามีพระมาอาศัยอยู่ ต่างก็มาทำบุญกันเรื่อย ๆ และได้สร้างสำนักสงฆ์ขึ้น มีศาลาหลังเล็ก ๆ หลังหนึ่ง และมีกุฎิอีกสองสามหลัง และในปี พ.ศ. 2502 ได้สร้างสุสานไว้ทางทิศเหนือของวัด เพื่อเป็นที่เก็บกระดูกของชาวจีนที่ไร้ญาติ ต่อมาในปี พ.ศ. 2532 ทางวัดได้จัดงานทำพิธีล้างป่าช้าขึ้น ได้เงินบริจาคจำนวนหนึ่ง จึงนำมาสร้างอุโบสถหลังใหม่ ในปี พ.ศ. 2538 ได้จัดให้มีงานปิดทองฝังลูกนิมิต ผูกพัทธสีมา อุโบสถหลังใหม่ และได้ใช้อุโบสถหลังนี้ในการประกอบศาสนกิจมาจนถึงปัจจุบัน วัดได้รับพระราชทานวิสุงคามสีมาเมื่อ พ.ศ. 2514

**รายนามเจ้าอาวาส**
 หลวงพ่อแสง ประมาณ พ.ศ. 2430 - หลวงพ่อเอม - พระวินัยธร จันทร์ ประมาณ พ.ศ. 2440–2483 - พระอธิการสายหยุด พ.ศ. 2483–2496 - พระอธิการพร้อม พ.ศ. 2496–2500 - พระอธิการสุทธิสุนทร (แฉล้ม กลฺยาโณ) พ.ศ. 2500–2501 - พระครูสังฆรักษวิชิต พ.ศ. 2501–2515 - พระครูวิจิตรนันทคุณ (อิด อานนฺโท) พ.ศ. 2515–2527 - พระอธิการปราโมทย์ ฐานทินฺโน พ.ศ. 2528–2531 - พระครูสุวรรณเมธาภรณ์ (ทอง ติกฺขเวโท) พ.ศ. 2536

**อ้างอิง**
ไร่เกาะต้นสำโรง
แขวงสุริยวงศ์

สุริยวงศ์ เป็นแขวงหนึ่งในพื้นที่การปกครองของเขตบางรัก กรุงเทพมหานคร

**ที่ตั้งและอาณาเขต**
แขวงสุริยวงศ์ตั้งอยู่ทางตอนกลาง-ใต้ของเขต มีอาณาเขตติดต่อกับแขวงข้างเคียงดังนี้- ทิศเหนือ ติตต่อกับแขวงสี่พระยา (เขตบางรัก) มีถนนสุรวงศ์เป็นเส้นแบ่งเขต- ทิศตะวันออก ติตต่อกับแขวงปทุมวัน (เขตปทุมวัน) มีถนนพระรามที่ 4 เป็นเส้นแบ่งเขต- ทิศใต้ ติตต่อกับแขวงสีลม (เขตบางรัก) มีถนนสีลมเป็นเส้นแบ่งเขต- ทิศตะวันตก ติตต่อกับแขวงบางรัก (เขตบางรัก) มีถนนเจริญกรุงเป็นเส้นแบ่งเขต

**อ้างอิง**
สุริยวงศ์
สหพันธ์กีฬาลีลาศโลก

สหพันธ์กีฬาลีลาศโลก (World DanceSport Federation; WDSF) เดิมชื่อสหพันธ์กีฬาลีลาศนานาชาติ (International DanceSport Federation; IDSF) เป็นองค์กรปกครองระหว่างประเทศของกีฬาลีลาศและวีลแชร์แดนซ์สปอร์ต ซึ่งได้รับการยอมรับจากคณะกรรมการโอลิมปิกสากล (IOC) และคณะกรรมการพาราลิมปิกสากล (IPC)
ก่อตั้งขึ้นในปี พ.ศ. 2500 ในชื่อสภานักเต้นสมัครเล่นนานาชาติ (International Council of Amateur Dancers; ICAD) เปลี่ยนมาใช้ชื่อ IDSF ในปี พ.ศ. 2523 และในปี พ.ศ. 2554 ได้เปลี่ยนชื่อเป็น WDSF เพื่อเน้นย้ำถึงคุณลักษณะระดับโลกขององค์กร

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
วัดบางโพธิ์ใน

วัดบางโพธิ์ใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งตะวันตกของแม่น้ำเจ้าพระยาในคลองบางโพธิ์เหนือห่างจากแม่น้ำเจ้าพระยาประมาณ 400 เมตร ในตำบลบางปรอก อำเภอเมืองปทุมธานี จังหวัดปทุมธานี
วัดบางโพธิ์ในตั้งวัดเมื่อ พ.ศ. 2390 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2527 เดิมชื่อว่า วัดบางโพสุวรรณาราม ต่อมาในสมัยพระพิมลธรรม วัดมหาธาตุ  ซึ่งเป็นเจ้าคณะมณฑลอยุธยา ได้ออกตรวจคณะสงฆ์จึงได้เปลี่ยนชื่อวัดบางโพสุวรรณารามเป็น "วัดบางโพธิ์ใน" มาจนกระทั่งถึงทุกวันนี้ เมื่อราวปีพ.ศ. 2478 ผู้ริเริ่มสร้างวัดนี้ได้รับคำบอกเล่าจากผู้ใหญ่ได้เล่าลือกันมาว่าพวกชาวรามัญที่ได้อพยพมาจากเมืองมอญได้ร่วมกันสร้างขึ้นเพื่อบำเพ็ญกุศลและประกอบศาสนกิจของตนที่จะพึงมีแต่จะสร้างขึ้นเมื่อปีศักราชไหนและได้รับพระราชทานเมื่อใดไม่มีใครทราบได้
วัดบางโพธิ์ในเป็นวัดมอญ มีการจัดงานประเพณีมอญ เช่น ประเพณีการแข่งขันลูกหนู หรือภาษามอญจะเรียกว่า "ฮะตะน๊อย" แปลว่า "หางหนู" มีการแข่งขันเฉพาะในงานศพพระมอญเท่านั้น วัดบางโพธิ์ในจัดขึ้นติดต่อมาเป็นเวลาเกือบ 30 ปี แล้ว

**รายนามเจ้าอาวาส**
 พระทองหลาง พ.ศ. 2390–2401 - พระอธิการระแหง พ.ศ. 2401–2418 - พระอธิการเนิ่น พ.ศ. 2418–2458 - พระอธิการมั่น พ.ศ. 2458–2468 - พระอธิการอินทร์ พ.ศ. 2468–2478 - พระอธิการอ่อน พ.ศ. 2482–2493 - พระครูปทุมคณารักษ์ (พร) พ.ศ. 2493–2537 - พระครูโพธิธรรมโกศล (ปทุม สิริธมฺโม) พ.ศ. 2538 

**อ้างอิง**
บางโพธิ์ใน
บางโพธิ์ใน
คณะกรรมการพาราลิมปิกสากล

คณะกรรมการพาราลิมปิกสากล (International Paralympic Committee; IPC; Internationales Paralympisches Komitee) เป็นองค์กรไม่แสวงหาผลกำไรระดับสากลและเป็นองค์กรปกครองระดับโลกสำหรับการขับเคลื่อนพาราลิมปิก คณะกรรมการพาราลิมปิกสากลจัดการแข่งขันพาราลิมปิกและทำหน้าที่เป็นสหพันธ์นานาชาติสำหรับกีฬาเก้าชนิด ก่อตั้งขึ้นเมื่อวันที่ 22 กันยายน พ.ศ. 2532 ในเมืองดึสเซลดอร์ฟ ประเทศเยอรมนี โดยมีพันธกิจในการ "ช่วยให้นักกีฬาพาราลิมปิกบรรลุความเป็นเลิศด้านกีฬา สร้างแรงบันดาลใจและกระตุ้นโลก" นอกจากนี้ ไอพีซีต้องการส่งเสริมค่านิยมพาราลิมปิกและสร้างโอกาสทางกีฬาให้กับผู้ทุพพลภาพทุกคน ตั้งแต่ระดับเริ่มต้นไปจนถึงระดับหัวกะทิ
คณะกรรมการพาราลิมปิกสากลมีรัฐธรรมนูญและโครงสร้างที่เป็นประชาธิปไตย และประกอบด้วยตัวแทนจากคณะกรรมการพาราลิมปิกแห่งชาติ (NPCs) 176 แห่ง องค์กรระหว่างประเทศด้านกีฬาเพื่อคนพิการ (IOSDs) 4 แห่ง และองค์กรระดับภูมิภาค 5 แห่ง สำนักงานใหญ่ของไอพีซีตั้งอยู่ในเมืองบอนน์ ประเทศเยอรมนี

**ประธาน**
คณะกรรมการพาราลิมปิกสากลมีประธานคณะกรรมการสามคนจนถึงปัจจุบัน ประธานผู้ก่อตั้งซึ่งเป็นประธานในปี 1989 ถึง 2001 คือชาวแคนาดา Robert Steadward ซึ่งเคยก่อตั้งกองทุนกีฬาแห่งแคนาดาสำหรับผู้พิการทางร่างกาย เขาประสบความสำเร็จในปี 2544 โดย Philip Craven นักกีฬาพาราลิมปิกของอังกฤษ และอดีตประธานสหพันธ์บาสเกตบอลวีลแชร์นานาชาติ ซึ่งดำรงตำแหน่งประธานจนถึงปี 2017 Craven ประสบความสำเร็จโดย Andrew Parsons ของบราซิล รองประธาน IPC ระหว่างปี 2013 ถึง 2017 และอดีตประธานาธิบดีของ Craven คณะกรรมการพาราลิมปิกบราซิล

**อ้างอิง**
Robert Steadward

**แหล่งข้อมูลอื่น**
  Paralympic Sport TV YouTube channel
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
แขวงสี่พระยา

สี่พระยา เป็นแขวงหนึ่งในพื้นที่การปกครองของเขตบางรัก กรุงเทพมหานคร

**ที่ตั้งและอาณาเขต**
แขวงสี่พระยาตั้งอยู่ทางตอนกลาง-เหนือของเขต มีอาณาเขตติดต่อกับแขวงข้างเคียงดังนี้- ทิศเหนือ ติตต่อกับแขวงมหาพฤฒาราม (เขตบางรัก) มีถนนสี่พระยาเป็นเส้นแบ่งเขต- ทิศตะวันออก ติตต่อกับแขวงปทุมวัน (เขตปทุมวัน) มีถนนพระรามที่ 4 เป็นเส้นแบ่งเขต- ทิศใต้ ติตต่อกับแขวงสุริยวงศ์ (เขตบางรัก) มีถนนสุรวงศ์เป็นเส้นแบ่งเขต- ทิศตะวันตก ติตต่อกับแขวงบางรัก (เขตบางรัก) มีถนนเจริญกรุงเป็นเส้นแบ่งเขต

**อ้างอิง**
สี่พระยา
หมวดหมู่:จิตวิทยาจริยศาสตร์

หมวดหมู่:จริยศาสตร์ประยุกต์
หมวดหมู่:สาขาย่อยทางจิตวิทยา
หมวดหมู่:ปรัชญาจิต
หมวดหมู่:ปรัชญาจิตวิทยา
วัดสุวรรณบำรุงราชวราราม

วัดสุวรรณบำรุงราชวราราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบึงทองหลาง อำเภอลำลูกกา จังหวัดปทุมธานี เป็นสำนักปฏิบัติธรรมประจำจังหวัดปทุมธานี แห่งที่ 9 ได้รับรางวัล วัดพัฒนาตัวอย่าง จากสำนักพุทธศาสนาแห่งชาติ และเป็นวัดพัฒนาตัวอย่างที่มีผลงานดีเด่นปีพุทธศักราช 2560 พื้นที่ของวัดมีทั้งหมด 12 ไร่ 3 งาน 54 ตารางวา
วัดสุวรรณบำรุงราชวรารามตั้งวัดเมื่อวันที่ 25 มกราคม พ.ศ. 2450 ได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2526
อุโบสถเริ่มก่อสร้างเมื่อ ปี พ.ศ. 2500 ผูกพัทธสีมาฝังลูกนิมิต เมื่อปี  พ.ศ. 2528 ลักษณะเป็นโบสถ์ 2 ชั้น โดยปี พ.ศ. 2548 ได้ทำการเจาะประตูเข้าลอดอุโบสถ ทำพิธีเปิดลอดพระอุโบสถในวันวิสาขบูชา ในวันที่ 12 พฤษภาคม พ.ศ. 2549 ภายในมีจิตรกรรมฝาผนังสีน้ำมันบอกเล่าเรื่องราวพุทธประวัติของพระพุทธเจ้า ตั้งแต่ประสูติ ตรัสรู้ ปรินิพพาน ส่วนชั้นล่างมีบ่อเก็บน้ำฝนที่เก็บไว้ไม่ได้ใช้สอยเนื่องจากสมัยก่อนไม่มีทางลง เมื่อเจาะประตูลงไปได้จึงทำเป็นบ่อน้ำมนต์ศักดิ์สิทธิขนาดใหญ่ มีความจุ 10,000 ลิตร ต่อมาพระครูสุวรรณวรการได้นำน้ำพระพุทธมนต์มาจากวัดต่าง ๆ 108 วัด มารวมเป็นบ่อน้ำมนต์ที่ใหญ่ที่สุด ปัจจุบันมีประชาชนจำนวนมาก มาลอดโบสถ์และนำน้ำมนต์ไป
ภายในวัดมีหลวงพ่อทันใจ พระพุทธรูปปางสมาธิกลางแจ้งหน้าตักกว้าง 39 นิ้ว มีพระนอนปางปรินิพพานที่จำลองเท่าขนาดองค์จริงมาจากเมืองกุสินารา ประเทศอินเดีย เจดีย์บรรจุพระบรมสารีริกธาตุ ที่อัญเชิญมาจากสมเด็จพระสังฆราชศรีลังกา จากสมเด็จพระญาณสังวรพระสังฆราชไทยและจากกระทรวงวัฒนธรรม มีเทวรูปขนาดใหญ่ เช่น พระพิฆเนศวร พระราหู พระพรหม จตุคามรามเทพ มีพิพิธภัณฑ์วัดสุวรรณบำรุงราชวราราม ตั้งอยู่ภายในชั้นล่างของศาลาการเปรียญของวัด ภายในจัดแสดงของใช้พื้นบ้าน และเครื่องมือเครื่องใช้ทางการเกษตร โดยเฉพาะที่เกี่ยวข้องกับการทำนา อย่างไรก็ดีในปี พ.ศ. 2555 เกิดเพลิงไหม้ศาลาการเปรียญวอดทั้งหลัง ทำให้ข้าวของในพิพิธภัณฑ์ทั้งหมดเสียหาย วัดจึงจำเป็นต้องปิดพิพิธภัณฑ์

**อ้างอิง**
สุวรรณบำรุงราชวราราม
แขวงบางขุนนนท์

บางขุนนนท์ เป็นหนึ่งในห้าแขวงของเขตบางกอกน้อย

**ที่ตั้งและอาณาเขต**
แขวงบางขุนนนท์ตั้งอยู่ทางทิศตะวันตกเฉียงเหนือของเขตบางกอกน้อย  มีอาณาเขตติดต่อกับแขวงอื่นเรียงตามเข็มนาฬิกา ดังนี้- ทิศเหนือ ติดต่อกับแขวงคลองชักพระ (เขตตลิ่งชัน) มีคลองชักพระเป็นเส้นแบ่งเขต- ทิศตะวันออก ติดต่อกับแขวงอรุณอมรินทร์ (เขตบางกอกน้อย) มีคลองบางกอกน้อยเป็นเส้นแบ่งเขต- ทิศใต้ ติดต่อกับแขวงศิริราช (เขตบางกอกน้อย) มีถนนจรัญสนิทวงศ์เป็นเส้นแบ่งเขต- ทิศตะวันตก ติดต่อกับแขวงบางขุนศรี (เขตบางกอกน้อย) มีทางรถไฟสายใต้เป็นเส้นแบ่งเขต

**อ้างอิง**
บางขุนนนท์
แขวงบางขุนศรี

บางขุนศรี เป็นหนึ่งในห้าแขวงของเขตบางกอกน้อย

**ที่ตั้งและอาณาเขต**
แขวงบางขุนศรีตั้งอยู่ทางทิศตะวันตกของเขตบางกอกน้อย  มีอาณาเขตติดต่อกับแขวงอื่นเรียงตามเข็มนาฬิกา ดังนี้- ทิศเหนือ ติดต่อกับแขวงบางขุนนนท์ (เขตบางกอกน้อย) มีทางรถไฟสายใต้เป็นเส้นแบ่งเขต- ทิศตะวันออก ติดต่อกับแขวงบ้านช่างหล่อ (เขตบางกอกน้อย) มีถนนจรัญสนิทวงศ์เป็นเส้นแบ่งเขต- ทิศใต้ ติดต่อกับแขวงวัดท่าพระ (เขตบางกอกใหญ่) มีคลองมอญเป็นเส้นแบ่งเขต- ทิศตะวันตก ติดต่อกับแขวงคลองชักพระ (เขตตลิ่งชัน) มีคลองบางขุนศรีและคลองชักพระเป็นเส้นแบ่งเขต

**อ้างอิง**
บางขุนศรี
หมวดหมู่:การแข่งขันวอลเลย์บอลนานาชาติที่ประเทศฟินแลนด์เป็นเจ้าภาพ

ฟินแลนด์
หมวดหมู่:การแข่งขันวอลเลย์บอลในประเทศฟินแลนด์
วอลเลย์บอล
หมวดหมู่:การแข่งขันกีฬาระดับนานาชาติที่ประเทศฟินแลนด์เป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศเอสโตเนียเป็นเจ้าภาพ

เอสโตเนีย
หมวดหมู่:การแข่งขันวอลเลย์บอลในประเทศเอสโตเนีย
วอลเลย์บอล
หมวดหมู่:การแข่งขันกีฬาระดับนานาชาติที่ประเทศเอสโตเนียเป็นเจ้าภาพ
หมวดหมู่:การแข่งขันวอลเลย์บอลนานาชาติที่ประเทศเช็กเกียเป็นเจ้าภาพ

เช็กเกีย
หมวดหมู่:การแข่งขันวอลเลย์บอลในประเทศเช็กเกีย
วอลเลย์บอล
หมวดหมู่:การแข่งขันกีฬาระดับนานาชาติที่ประเทศเช็กเกียเป็นเจ้าภาพ
วัดโพธินายก

วัดโพธินายก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ทางฝั่งขวาของแม่น้ำนครนายกในตำบลนครนายก อำเภอเมืองนครนายก จังหวัดนครนายก มีเนื้อที่ตั้งวัด16 ไร่ 2 งาน 32 ตารางวา
วัดโพธินายก ไม่มีหลักฐานชัดเจนว่าสร้างขึ้นในสมัยใด แต่ในหนังสือวัดที่พิมพ์ไว้ในหนังสือรวมบทสวดมนต์ของวัด ให้ข้อมูลจากการสันนิษฐานของนักโบราณคดี คือ วัดน่าจะสร้างขึ้นในสมัยอยุธยาตอนกลาง (พ.ศ. 1991–2231) ภายหลังจากการเสียกรุงศรีอยุธยาครั้งที่ 1 พ.ศ. 2112 ข้อสันนิษฐานนี้ได้มาจากการตีความหลักฐาน คือ เสาหงส์ 3 ต้น ซึ่งอยู่ในบริเวณท่าน้ำเดิมของวัด เพื่อแสดงสัญลักษณ์ที่พม่าสร้างไว้เพื่อแสดงการแผ่อำนาจของตน ประวัติวัดยังระบุว่าวัดโพธินายกเคยเป็นวัดหลวง ก่อนที่จะถูกยกเลิกไปใน พ.ศ. 2470 อุโบสถยังเคยใช้ประกอบพิธีถือน้ำพิพัฒน์สัตยามาตั้งแต่ครั้นรัชกาลพระบาทสมเด็จพระพุทธยอดฟ้าจุฬาโลกมหาราชถึงรัชกาลพระบาทสมเด็จพระปกเกล้าเจ้าอยู่หัวแห่งกรุงรัตนโกสินทร์
อีกข้อมูลจากกระทรวงวัฒนธรรมระบุว่าวัดโพธินายกสร้างขึ้นเมื่อ พ.ศ. 2392 ปลายรัชกาลพระบาทสมเด็จพระนั่งเกล้าเจ้าอยู่หัว และได้รับพระราชทานวิสุงคามสีมา เมื่อ พ.ศ. 2404 รัชกาลพระบาทสมเด็จพระจอมเกล้าเจ้าอยู่หัว และอุโบสถสร้างขึ้นเมื่อ พ.ศ. 2404 ใบพระราชทานวิสุงคามสีมาระบุ พ.ศ. 2413 กล่าวว่า มีพระอธิการหรือเจ้าอาวาสชื่อ อิน ยังสะกดชื่อว่า วัดโพ อย่างไรก็ตาม เอกสารอื่นก็มีเรียกชื่อวัดแตกต่างกันไป เช่น วัดโพท้ายเมือง บ้างสะกดว่า วัดโพธิ์ท้ายเมือง วัดโพธิ์ใต้เมือง วัดโพธิใต้ สันนิษฐานว่า เพื่อให้ชื่อนั้นต่างไปจาก วัดโพไซรย์ ซึ่งตั้งอยู่ทางเหนือขึ้นไปและอยู่ริมฝั่งขวาของแม่น้ำนครนายกเช่นเดียวกัน ส่วนชื่อวัดในปัจจุบัน "วัดโพธินายก" น่าจะเปลี่ยนตั้งแต่ พ.ศ. 2473
อาคารเสนาสนะประกอบด้วย อุโบสถ สร้างเมื่อ พ.ศ. 2404 ศาลาการเปรียญ สร้างเมื่อ พ.ศ. 2527 กุฎิสงฆ์ จำนวน 2 หลัง มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2490

**อ้างอิง**
โพธินายก
หมวดหมู่:โบราณสถานในจังหวัดนครนายก
วัดสี่ร้อย

วัดสี่ร้อย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำน้อย ในตำบลสี่ร้อย อำเภอวิเศษชัยชาญ จังหวัดอ่างทอง มีที่ดินตั้งวัดเนื้อที่ 21 ไร่ 3 งาน
วัดสี่ร้อยสร้างเมื่อวันที่ 19 มีนาคม พ.ศ. 2314 ได้รับพระราชทานวิสุงคามสีมาเมื่อวันที่ 6 กันยายน พ.ศ. 2452 มีตำนานเล่าว่า เมื่อปี พ.ศ. 2302 พระเจ้าอลองพญากษัตริย์พม่า ได้ให้มังระและมังฆ้องนรธา ยกกองทัพพม่ามาตีเมืองตะนาวศรีและเมืองมะริดของไทย เหตุการณ์ครั้งนี้ ขุนรองปลัดชู กรมการเมืองวิเศษไชยชาญ จำนวนทั้งสิ้น 400 คน เข้าสมทบกองทัพของพระยารัตนาธิเบศร์ โดยให้ชื่อว่า กองอาฑมาต ขุนรองปลัดชู ได้รับคำสั่งให้ไปตั้งสกัดทัพพม่าในเขตท้องที่ จังหวัดประจวบคีรีขันธ์ ณ อ่าวหว้าขาว พอพม่ายกกองทัพมา ขุนรองปลัดชูจึงควบคุมทหารโจมตีด้วยอาวุธสั้นถึงขั้นตะลุมบอนได้ปะทะกับมังระ และมังฆ้องนรธา แต่ก็ไม่สามารถเอาชนะกองทัพพม่าที่หนุนเนืองกันมาอย่างไม่ขาดด้วยกำลังที่น้อยกว่า เมื่อทราบข่าวต่างเศร้าโศกเสียใจ ประชาชนจึงได้ร่วมกันสร้างวัดขึ้นเป็นอนุสรณ์แก่อนุชนรุ่นหลังของชาวแขวงวิเศษไชยชาญ โดยให้ชื่อวัดว่า "วัดสี่ร้อย" ต่อมาได้สร้างเจดีย์สำหรับเคารพบูชาดวงวิญญาณของชาววิเศษไชยชาญที่พลีชีพในครั้งนี้จำนวน 400 คน
อาคารเสนาสนะต่าง ๆ มี อุโบสถกว้าง 10 เมตร ยาว 40 เมตร ศาลาการเปรียญกว้าง 14 เมตร ยาว 24 เมตร หอสวดมนต์กว้าง 8 เมตร ยาว 18 เมตร สร้าง พ.ศ. 2517 และกุฏิสงฆ์ จำนวน 15 หลัง จุดเด่นของวัด คือ  หลวงพ่อโต ปางป่าเลไลย์ หน้าตักกว้าง 6 เมตรเศษ สูง 21 เมตร ชาวบ้านได้มากราบขอพรและจุดประทัด หรือพลุเพื่อเป็นการบูชาท่าน และเมื่อ พ.ศ. 2530 มีโลหิตไหลออกมาจากพระนาสิกของหลวงพ่อโตวัดสี่ร้อย ทำให้ชาวบ้านหลั่งไหลกันมากราบสักการะ และเรียกว่า หลวงพ่อร้องไห้

**อ้างอิง**
สี่ร้อย
หมวดหมู่:โบราณสถานในจังหวัดอ่างทอง
บางขุนนนท์

บางขุนนนท์ อาจหมายถึง- วัดบางขุนนนท์- ถนนบางขุนนนท์- แยกบางขุนนนท์- แขวงบางขุนนนท์ เขตบางกอกน้อย กรุงเทพมหานคร- สถานีบางขุนนนท์
สี่พระยา

สี่พระยา อาจหมายถึง- ถนนสี่พระยา- แยกสี่พระยา- ท่าสี่พระยา- แขวงสี่พระยา เขตบางรัก กรุงเทพมหานคร- สี่พระยาการพิมพ์ ผู้ดำเนินกิจการของ เดลินิวส์
วัดองค์ตื้อมหาวิหาร

วัดองค์ตื้อมหาวิหาร (ວັດອົງຕື້ມະຫາວິຫານ) เป็นวัดที่ตั้งอยู่ในเวียงจันทน์ ประเทศลาว ริมถนนเชษฐาธิราช ซึ่งอยู่ทางทิศเหนือหอพระแก้วประมาณ 1 กิโลเมตร ห่างจากแม่น้ำโขงประมาณ 200 เมตร
วัดองค์ตื้อ เดิมชื่อว่า วัดสีพูม หรือ วัดไซพูม ต่อมาหลังจากที่พระเจ้าไชยเชษฐาธิราชทรงย้ายเมืองหลวงจากหลวงพระบางมาที่นครเวียงจันทน์ ราว พ.ศ. 2109 โดยโปรดให้สร้างวัดเพื่อประดิษฐานพระเจ้าองค์ตื้อ ซึ่งเป็นพระพุทธรูปขนาดใหญ่ หล่อด้วยสำริด โดยโปรดให้หล่อพร้อมกับประพุทธรูปอื่นอีกรวม 4 องค์ คือ พระองค์ตื้อ พระสุก พระใส พระเสริม จึงเรียกว่า "วัดองค์ตื้อ" ต่อมาจนถึงทุกวันนี้ ลักษณะพระเจ้าองค์ตื้อ คือ พระพักตร์ค่อนข้างใหญ่ พระเนตรใหญ่หรี่ลงต่ำ พระนาสิกใหญ่ พระโอษฐ์กว้าง พระหัตถ์ค่อนข้างใหญ่ ถือเป็นรูปแบบเฉพาะของพระพุทธรูปศิลปะล้านช้าง พระวรกายสูง ใกล้เคียงกับพระพุทธรูปล้านช้างรุ่นหลัง พระองค์ตื้อหล่อพระองค์นี้ด้วยน้ำหนักทองที่หนักมาก (1 ตื้อ = 1000 กิโลกรัม) ด้วยเหตุนี้ พระพุทธรูปองค์นี้จึงมีนามว่าพระองค์ตื้อ
ส่วนสิมสร้างขึ้นใหม่ในรัชกาลพระเจ้าศรีสว่างวงศ์ หลังจากเวียงจันทน์ถูกเผาทำลาย เป็นอาคารในสกุลช่างเวียงจันทน์ที่หลังคาด้านข้างไม่ได้เตี้ยติดพื้นมาก และมีการแบ่งกรอบหน้าบันออกเป็นปีกนก หน้าบันแสดงเป็นพระอินทร์ทรงช้างเอราวัณท่ามกลางลายพรรณพฤกษา ด้านล่างหน้าบันมีการแบ่งช่องในแผงแรคอสองอันเป็นลักษณะโดดเด่นของหน้าบันในสกุลช่างเวียงจันทน์ และด้านล่างสุดมีโก่งคิ้ว ด้านหน้ามีโถงทางเข้าก่อนที่จะเข้าไปภายในห้องประธาน ปรากฏหัวเม็ดทรงมัณฑ์ในทรงยืดสูงอันเป็นลักษณะที่โดดเด่นในศิลปะลาว ซุ้มประตูหน้าต่างเป็นทรงปราสาทยอด น่าจะเป็นอิทธิพลศิลปะรัตนโกสินทร์ เสาพาไลเป็นเสากลมขนาดใหญ่ หลังคามี 2 ชั้น การลดหลั่นชั้นหลังคาเท่ากันทั้งด้านหน้าและด้านหลัง หน้าบันเป็นลายก้านขด และช่อดอกกาละกับ ป้านลมอ่อนโค้งเล็กน้อย และแผ่กว้างเหมือนสกุลช่างหลวงพระบาง และมีใบระกา หางหงส์ สันนิษฐานว่าเป็นอิทธิพลศิลปะรัตนโกสินทร์ นอกจากนี้ยังมีจารึกที่ด้านหลังบานประตูทางเช้าระบุว่ามีการบูรณะเมื่อ พ.ศ. 2511

**อ้างอิง**
องค์ตื้อ
สมาพันธ์เบสบอลซอฟต์บอลโลก

สมาพันธ์เบสบอลซอฟต์บอลโลก (World Baseball Softball Confederation; WBSC; Confédération internationale de baseball et softball) เป็นองค์กรปกครองระดับโลกสำหรับกีฬาเบสบอลและซอฟต์บอล ก่อตั้งขึ้นในปี พ.ศ. 2556 โดยการควบรวมกิจการของสหพันธ์เบสบอลนานาชาติ (IBAF) และสหพันธ์ซอฟต์บอลนานาชาติ (ISF) ซึ่งเป็นอดีตองค์กรปกครองระดับโลกสำหรับเบสบอลและซอฟต์บอลตามลำดับ ภายใต้โครงสร้างองค์กรของ WBSC ปัจจุบัน IBAF และ ISF ทำหน้าที่เป็นฝ่ายเบสบอลและฝ่ายซอฟต์บอลของ WBSC แต่ละฝ่ายอยู่ภายใต้คณะบริหาร ในขณะที่ WBSC อยู่ภายใต้คณะกรรมการบริหาร
สมาพันธ์เบสบอลซอฟต์บอลโลกมีสำนักงานใหญ่อยู่ที่เมืองพูลลี ประเทศสวิตเซอร์แลนด์ ได้รับการยอมรับในฐานะผู้มีอำนาจระดับโลกเพียงผู้เดียวสำหรับกีฬาเบสบอลและซอฟต์บอล โดยคณะกรรมการโอลิมปิกสากลในการประชุม IOC ครั้งที่ 125 เมื่อวันที่ 8 กันยายน พ.ศ. 2556

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สหพันธ์กีฬาปีนหน้าผานานาชาติ

Marco Scolaris, ประธาน IFSC ใน พ.ศ. 2560
สหพันธ์กีฬาปีนหน้าผานานาชาติ (International Federation of Sport Climbing; IFSC) เป็นองค์กรระหว่างประเทศสำหรับกีฬาปีนหน้าผาเชิงแข่งขัน ซึ่งประกอบด้วยสาขาลีดไคลม์บิง ปีนหน้าผาเร็ว และโบลเดอร์ริง ก่อตั้งขึ้นในแฟรงก์เฟิร์ตเมื่อวันที่ 27 มกราคม พ.ศ. 2550 โดยสมาชิก 48 สหพันธ์ และเป็นการสืบต่อสภาระหว่างประเทศเพื่อการแข่งขันปีนหน้าผาซึ่งมีอยู่ตั้งแต่ พ.ศ. 2540 ถึง พ.ศ. 2550 และเป็นส่วนหนึ่งของสมาพันธ์นักปีนหน้าผานานาชาติ (UIAA)

**อ้างอิง**

**แหล่งข้อมูลอื่น**
 ifsc-climbing.org

หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สมาคมกีฬาโต้คลื่นนานาชาติ

สมาคมกีฬาโต้คลื่นนานาชาติ (International Surfing Association; ISA) เป็นองค์กรระดับโลกที่กำกับดูแลการเล่นกีฬาโต้คลื่น, การแข่งขัน SUP, การเล่นกระดานโต้คลื่น SUP, บอดี้บอร์ดดิง และกิจกรรมการโต้คลื่นอื่น ๆ ทั้งหมด ไอเอสเอได้รับการยอมรับจากคณะกรรมการโอลิมปิกสากล

**อ้างอิง**

**แหล่งข้อมูลอื่น**
 www.isasurf.org
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สหพันธ์คาราเต้โลก

สหพันธ์คาราเต้โลก (World Karate Federation; WKF) เป็นองค์กรกีฬาคาราเต้ระดับนานาชาติที่ใหญ่ที่สุด โดยมีสมาชิก 198 ประเทศ ก่อตั้งขึ้นในปี พ.ศ. 2533 เป็นองค์กรคาราเต้แห่งเดียวที่ได้รับการยอมรับจากคณะกรรมการโอลิมปิกสากลและมีสมาชิกมากกว่าสิบล้านคน สหพันธ์คาราเต้โลกจัดการแข่งขันคาราเต้ชิงแชมป์โลกรุ่นจูเนียร์และรุ่นอาวุโส ซึ่งจัดทุกปีเว้นปี ประธาน WKF คือ Antonio Espinos และสำนักงานใหญ่ตั้งอยู่ที่กรุงมาดริด ประเทศสเปน รูปแบบทั้งหมดได้รับการยอมรับอย่างเป็นทางการจาก WKF

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สะหมาน วิยะเกด

พลโท สะหมาน วิยะเกด (ສະໝານ ວິຍະເກດ; 3 มีนาคม ค.ศ. 1927 – 22 กรกฎาคม ค.ศ. 2016) เป็นนักการเมืองชาวลาวเชื้อสายเวียดนามที่เคยดำรงตพแหน่งรัฐมนตรีว่าการกระทรวงศึกษาธิการ หัวหน้าคณะกรรมการกลางฝ่ายองค์กร รัฐมนตรีช่วยว่าการกระทรวงกลาโหม อธิบดีกรมการเมือง ประธานคณะกรรมการการเลือกตั้งแห่งชาติในสภานิติบัญญัติที่สี่ และประธานสภาแห่งชาติลาว ตั้งแต่ ค.ศ. 1993 ถึง 2006 เขาถือกำเนิดที่จังหวัดพิจิตร ประเทศสยาม จากครอบครัวชาวเวียดนามอพยพ (ในชีวประวัติทางการก่อนเสียชีวิต บันทึกว่าเขาเกิดที่แขวงอัตตะปือ) เขารับผิดชอบงานด้านอุดมการณ์และวัฒนธรรมของพรรคประชาชนปฏิวัติลาว เขาเสียชีวิตในเวลา 00.24 ในวันที่ 22 กรกฎาคม ค.ศ. 2016 ด้วยอายุ 89 ปี

**อ้างอิง**

**บรรณานุกรม**
หนังสือ:- cite book | author = Stuart-Fox, Martin | year = 2008 | title = Historical Dictionary of Laos | publisher = Scarecrow Press | isbn = 978-0-81086-411-5 | ref = CITEREFStuart-Fox2008 
2016
หมวดหมู่:ประธานสภาแห่งชาติลาว
หมวดหมู่:นักการเมืองพรรคประชาชนปฏิวัติลาว
หมวดหมู่:ชาวลาวเชื้อสายเวียดนาม
หมวดหมู่:ชาวไทยเชื้อสายเวียดนาม
หมวดหมู่:ชาวไทยในประเทศลาว
เวนิสเหนือ

นี่คือรายชื่อสถานที่ที่ได้ฉายา เวนิสเหนือ (Venice of the North) คำว่า เวนิสเหนือ ใช้สื่อถึงเมืองหลายแห่งที่มีคลองในยุโรปเหนือและอเมริกาเหนือ โดยนำไปเทียบกับเมืองเวนิส ประเทศอิตาลี ที่เป็นที่รู้จักจากคลองของเมือง (ดูคลองใหญ่) ชื่อเล่นบางส่วน (เช่นในกรณีของอัมสเตอร์ดัม) สืบไปถึงหลายศตวรรษ ส่วนบางแห่งถูกคิดค้นและให้ชื่อเอง เช่น เบอร์มิงแฮม

**รายชื่อ**

**ดูเพิ่ม**
 ปารีสน้อย- เวนิสน้อย- โมนาสเตเรวิน- ปารีสตะวันออก- ปารีสตะวันตก- ประเทศเวเนซุเอลา ชื่อประเทศหมายถึง "เวนิสน้อย"

**อ้างอิง**

**แหล่งข้อมูลอื่น**
  Which European City Deserves the Title Venice of the North
หมวดหมู่:รายชื่อเมืองตามสมญานาม
หมวดหมู่:เวนิส
เขาคงโง

เขาคงโง (Kongō-san) เป็นภูเขาที่มีความสูง 1,125 เมตร (3,691 ฟุต) ในภูมิภาคคาวาจิของจังหวัดโอซากะ ประเทศญี่ปุ่น

**อ้างอิง**

**แหล่งข้อมูลอื่น**
  Chihaya Akasaka Tourism Association- เขาคงโง
คงโง
หมวดหมู่:สถานที่ทางประวัติศาสตร์ของประเทศญี่ปุ่น
หมวดหมู่:ชูเง็นโด
ตำบลมะขามหลวง

มะขามหลวง เป็นตำบลในอำเภอสันป่าตอง จังหวัดเชียงใหม่ ณ พ.ศ. 2563 ตำบลนี้มีประชากร 4,901 โดยแบ่งออก 7 หมู่บ้าน
จำนวนหมู่บ้านในเขตเทศบาลตำบลบ้านกลาง จำนวน 2 หมู่บ้าน ได้แก่
หมู่ที่ 5 บ้านทุ่งฟ้าบด
หมู่ที่ 8 บ้านแท่นทองข่วงมื่น
รหัสไปรษณีย์ ตำบลมะขามหลวง อำเภอสันป่าตอง จังหวัดเชียงใหม่ รหัสไปรษณีย์ 50120สถานที่ท่องเที่ยวตำบล มะขามหลวง
พิพิธภัณฑ์ตุ๊กตา ศูนย์ผลิตตุ๊กตาเชียงใหม่  สถานที่ท่องเที่ยวตำบล มะขามหลวง มีแหล่งท่องเที่ยวที่น่าสนใจและมีคนต่างจังหวัดให้ความสนใจก็คือ ศูนย์ผลิตตุ๊กตาเชียงใหม่ ตั้งอยู่ ณ บ้านดงขี้เหล็ก หมู่ที่ 9  อำเภอสันป่าตอง จังหวัดเชียงใหม่ ซึ่งลักษณะโดดเด่นของพิพิธภัณฑ์ที่ใหญ่ที่สุดในภาคเหนือหรือในประเทศก็ว่าได้ มีตุ๊กตาให้ชมเป็นจำนวนมาก หลายรูปแบบ หลายเผ่าพันธุ์ ทั้งเก่าและใหม่ ประกอบกับชื่อเสียงการผลิตตุ๊กตาของ “ศูนย์ผลิตตุ๊กตาเชียงใหม่” ได้แผ่กว้างไปทั่วประเทศ และต่างประเทศ จึงทำให้โรงเรียน มหาวิทยาลัย องค์กร และสถาบันต่าง ๆ ได้มาศึกษาดูงานอยู่เป็นประจำ เฉลี่ยปีละกว่า 4,000 คน

**อ้างอิง**
ตำบลมะขามหลวง - Top Chiang Mai สุดยอด ที่เที่ยว ที่กิน ข้อมูลจังหวัดเชียงใหม่
มะขามหลวง
ตำบลหนองพันทา

หนองพันทา เป็นตำบลในอำเภอโซ่พิสัย จังหวัดบึงกาฬ ใน พ.ศ. 2563 ตำบลนี้มีประชากร 8,659 โดยแบ่งออกเป็น 12 หมู่บ้าน ซึ่งเพิ่มขึ้นหนึ่งอำเภอจากเขตอำเภอเดิมใน พ.ศ. 2553

**อ้างอิง**
หนองพันทา
หนองพันทา
หนองพันทา
สหพันธ์ยูโดนานาชาติ

สหพันธ์ยูโดนานาชาติ (International Judo Federation; IJF) ก่อตั้งขึ้นในเดือนกรกฎาคม พ.ศ. 2494 สหพันธ์ยูโดนานาชาติเดิมประกอบด้วยสหพันธ์ยูโดจากยุโรปและอาร์เจนตินา ประเทศจากสี่ทวีปมีความเกี่ยวข้องกันในอีกสิบปีข้างหน้า ขณะนี้ IJF มีสหพันธ์ระดับชาติ 200 แห่งในทุกทวีป มีผู้คนมากกว่า 20 ล้านคนทั่วโลกที่ฝึกยูโด ตามข้อมูลของ IJF
ตั้งแต่ปี พ.ศ. 2552 สหพันธ์ยูโดนานาชาติได้จัดการแข่งขันยูโดชิงแชมป์โลกประจำปีและ World Judo Tour ซึ่งประกอบด้วยการแข่งขันกรังปรีซ์ห้าครั้ง แกรนด์สแลมสี่ครั้ง การแข่งขันระดับมาสเตอร์ และการแข่งขันแบบเปิดภาคพื้นทวีป

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
แม่น้ำลางัต

หมู่บ้านจีนที่แม่น้ำลางัต (จูกรา) ใน ค.ศ. 1874
แม่น้ำลางัต (Sungai langat) เป็นแม่น้ำในรัฐเซอลาโงร์ ประเทศมาเลเซีย มีความยาว 78 กิโลเมตร พื้นที่ลุ่มน้ำมีเนื้อที่ 2,350 ตารางกิโลเมตร ต้นน้ำอยู่ที่เขานูวังในทิวเขาตีตีวังซา ไหลไปทางทิศตะวันตกลงสู่ช่องแคบมะละกา สาขาหลักของแม่น้ำลางัตคือแม่น้ำเซอเมอญิฮ์และแม่น้ำลาบู

**เมืองริมแม่น้ำลางัต**
{
"type": "ExternalData",
"service": "geoline",
"ids": "Q2366430",
"properties": {
"stroke": "#669999",
"stroke-width": 6
}
},- ดูซุนตัว- บาตู 14 ฮูลูลางัต- เจอรัซ- บันดาร์ตุนฮุสเซ็นอนน์- กาจัง- บันดาร์บารูบางี- เดิงกิล- ไซเบอร์จายา- ปูตราจายา- บันติง- เตอลุกดาตก- เจินจารม- จูกรา- เกาะแครีย์

**อ้างอิง**
ลางัต
ลางัต
หมวดหมู่:ปูตราจายา
เดิงกิล

เดิงกิล
เดิงกิล (Dengkil) เป็นตำบลในอำเภอเซอปัง รัฐเซอลาโงร์ ประเทศมาเลเซีย ตั้งอยู่ระหว่างไซเบอร์จายาและเขตเศรษฐกิจพิเศษเอ็มเอ็สซี มาเลเซียทางทิศเหนือ กับซาลักติงกีทางทิศใต้

**อ้างอิง**
หมวดหมู่:อำเภอเซอปัง
หมวดหมู่:ตำบลในรัฐเซอลาโงร์
สหภาพปัญจกีฬาสมัยใหม่นานาชาติ

สหภาพปัญจกีฬาสมัยใหม่นานาชาติ (International Modern Pentathlon Union; UIPM Union Internationale de Pentathlon Moderne) หรือที่เรียกกันทั่วไปว่า UIPM เป็นองค์กรปกครองระหว่างประเทศของปัญจกีฬาสมัยใหม่ ตั้งแต่ก่อตั้งในลอนดอนในปี พ.ศ. 2491 สำนักงานใหญ่ตั้งอยู่ที่มงเต-การ์โล โมนาโก และ มีสมาชิกสหพันธ์แห่งชาติ 115 แห่ง ปัญจกีฬาสมัยใหม่เริ่มแข่งขันครั้งแรกในโอลิมปิกครั้งที่ 5 ที่กรุงสตอกโฮล์ม ประเทศสวีเดน ในปี พ.ศ. 2455 ซึ่งประกอบด้วยกีฬาร่วมสมัยของการยิงปืนพก การฟันดาบ ว่ายน้ำ ขี่ม้า และวิ่ง ซึ่งรวบรวมจิตวิญญาณของคู่ต่อสู้ในสมัยโบราณ

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สหพันธ์เรือกรรเชียงนานาชาติ

สหพันธ์เรือกรรเชียงนานาชาติ (World Rowing Federation) หรือ World Rowing เดิมชื่อ FISA (Fédération Internationale des Sociétés d'Aviron) เป็นองค์กรระหว่างประเทศสำหรับกีฬาเรือพาย ประธานคนปัจจุบันคือ Jean-Christophe Rolland ผู้รับตำแหน่งต่อจาก Denis Oswald ในพิธีที่จัดขึ้นที่เมือง ลูเซิร์น ในเดือนกรกฎาคม พ.ศ. 2557
องค์กรนี้ดูแลการแข่งขัน เรือพายโลก, เรือพายชิงแชมป์โลก และการแข่งขันอื่น ๆ ในลักษณะดังกล่าว

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
เรือใบโลก

เรือใบโลก (World Sailing; WS) เป็นองค์กรปกครองระดับโลกสำหรับกีฬาเรือใบที่ได้รับการยอมรับจากคณะกรรมการโอลิมปิกสากลและคณะกรรมการพาราลิมปิกสากล (IPC)

**บุคลากร**

**ประธาน**
ตั้งแต่ปี 1906 ถึง 1946 มีการเลือกตั้งประธานเป็นครั้งคราวเพื่อจัดการประชุมประจำปี- 1946–1955: Sir ราฟ กอร์ ได้รับเลือกตั้งเป็นแระธานคนแรก- 1955–1969: Sir Peter Scott- 1969–1986: flagathlete|Beppe Croce|ITA- 1986–1994: flagathlete|Peter Tallberg|FIN- 1994–2004: flagathlete|พอล เฮนเดอร์สัน|CAN- 2004–2012: flagathlete|Göran Petersson|SWE- 2012–2016: flagathlete|คาร์โล ครอซ|ITA- 2016–2020: flagathlete|คิม แอนเดอร์เซน|DEN- 2020–Present: flagathlete|Quanhai Li|CHN

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
ไตรกีฬาโลก

ไตรกีฬาโลก (World Triathlon) เป็นองค์กรระดับนานาชาติสำหรับกีฬาหลายประเภท ได้แก่ ไตรกีฬา ทวิกีฬา อะควาธลอน และรูปแบบที่ไม่เป็นมาตรฐานอื่นๆ ไตรกีฬาโลกเป็นเจ้าภาพการแข่งขันระดับนานาชาติระดับสูงสุดได้แก่ ITU World Triathlon Series และ ITU Triathlon World Cup ไตรกีฬาโลกยังมีสนามแข่งทางไกลที่มีการแข่งขันชิงแชมป์โลกอย่างเป็นทางการอีกด้วย นอกจากนี้ การแข่งขันไตรกีฬาโลกยังอนุมัติและจัดการแข่งขัน อะควาธลอน (ว่ายน้ำ-วิ่ง), ทวิกีฬา (วิ่ง-จักรยาน-วิ่ง) และการแข่งขันไตรกีฬาฤดูหนาวอย่างเป็นทางการ ไตรกีฬาโลกมีสำนักงานใหญ่อยู่ที่เมืองโลซานน์ ประเทศสวิตเซอร์แลนด์ 

**อ้างอิง**

**แหล่งข้อมูลอื่น**
 www.triathlon.org
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
ติง ยฺหวี่ซี

ไรอัน ติง ยฺหวี่ซี (s=丁禹兮; Ryan Ding Yuxi; เกิด 20 กรกฎาคม พ.ศ. 2538) เป็นนักแสดงชาวจีน เขามีชื่อเสียงจากการรับบท หาน ซั่ว ในเรื่อง เดอะโรแมนซ์ออฟไทเกอร์แอนด์โรส, ดร. ซัว ในเรื่อง "อินเทนส์เลิฟ" และ โจ้ว ชวน ในเรื่อง มูนไลท์

**ผลงานการแสดง**

**ซีรีส์**

**ภาพยนตร์**

**รายการ**

**อ้างอิง**

**แหล่งข้อมูลอื่น**
zh  Ryan Ding Yu Xi's instagram
*zh  Ryan Ding Yu Xi's Weibo microblog
*zh Ryan Ding Yu Xi's Chinese Tiktok - DouYin Account Username 3970792
*zh  Ryan Ding Yu Xi's artist profile at Beijing Enlight Media
หมวดหมู่:นักแสดงชายชาวจีน
หมวดหมู่:บุคคลที่เกิดในปี พ.ศ. 2538
ภาษาเดฮ์วารี

ภาษาเดฮ์วารี (, Dehwārī) เป็นภาษาเปอร์เซียตะวันตกเฉียงใต้ที่พูดโดยชาวเดฮ์วาร์ประมาณ 19,000 คนที่แคว้นบาโลชิสถาน ประเทศปากีสถาน

**อิทธิพลต่อภาษาบราฮุอี**
ชาวเดฮ์วารีรับภาษาบราฮุอีในคริสต์ศตวรรษที่ 17 และตัวภาษาในปัจจุบันมีคำยืมภาษาเดฮ์วารีอยู่จำนวนหนึ่ง ในทางกลับกัน ภาษาบราฮุอีมีอิทธิพลต่อภาษานี้อย่างมาก ทำให้ภาษาเดฮ์วารีเป็นภาษาย่อยเปอร์เซียที่อยู่ภายใต้อิทธิพลภาษาบราฮุอีอย่างมาก

**อ้างอิง**
หมวดหมู่:ภาษาในแคว้นบาโลชิสถาน
เดฮ์วารี
สหพันธ์เทเบิลเทนนิสนานาชาติ

สหพันธ์เทเบิลเทนนิสนานาชาติ (International Table Tennis Federation, ITTF) หน่วยงานกํากับดูแลการกีฬาของทุกสมาคมเทเบิลเทนนิสระดับชาติทั้งหมด มีบทบาทหน้าที่ในการกำกับดูแลกฎและข้อบังคับรวมถึงการค้นคว้าพัฒนาเทคโนโลยีสำหรับกีฬาเทเบิลเทนนิส  สหพันธ์ยังมีหน้าที่รับผิดชอบจัดการแข่งขันในระดับนานาชาติมากมาย รวมถึง การแข่งขันเทเบิลเทนนิสชิงแชมป์โลก ที่ดำเนินมาตั้งแต่ ค.ศ. 1926

**สมาชิก**

**สหพันธ์ระดับภูมิภาค**
สหพันธ์เทเบิลเทนนิสนานาชาติ ให้การรับรอง 6 สหพันธ์ระดับภูมิภาค

**สหพันธ์ระดับชาติ**
สหพันธ์เทเบิลเทนนิสนานาชาติ ปัจจุบันมีสมาคมระดับชาติเป็นสมาชิก 226 แห่ง

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
รัตนพิมพวงษ์

รัตนพิมพวงษ์ เป็นตำนานเดิมของพระพุทธมหามณีรัตนปฏิมากร ซึ่งได้แต่งก่อนตำนานฉบับอื่น แต่งเป็นภาษาบาลี โดยพระภิกษุล้านนา นามว่า พระพรหมราชปัญญาเถระ ต่อมาพระยาธรรมปรีชา (แก้ว) เมื่อครั้งเป็นพระยาธรรมปโรหิตได้เรียบเรียงเป็นภาษาไทยเมื่อ พ.ศ. 2331 ในรัชสมัยพระบาทสมเด็จพระพุทธยอดฟ้าจุฬาโลกมหาราช แล้วมอบให้ผู้รู้ตรวจสอบ และพระยาปริยัติธรรมธาดา (แพ ตาละลักษมณ์) นำมาแปลเป็นภาษาไทย เรียกว่า ตำนานพระแก้วมรกต ตีพิมพ์ครั้งแรกเมื่อ พ.ศ. 2456
รัตนพิมพวงษ์ ไม่ปรากฏปีที่รจนาแน่ชัด แต่สันนิษฐานว่าน่าจะแต่งในช่วงที่พระแก้วมรกตประดิษฐานอยู่ที่ลำปาง คือ พ.ศ. 1979 เป็นต้นไป เพราะตำนานจบตรงนั้น เนื้อเรื่องพระแก้วมรกต แบ่งออกเป็น 4 ตอน คือ การบังเกิดของพระนาคเสน การสร้างพระรัตนพิมพ์ พระแก้วอมรโกฎมาอยู่เมืองกัมโพชจนถึงเชียงราย และพระรัตนพิมพ์ออกจากเมืองเชียงรายมาประดิษฐานอยู่ที่ลำปาง เนื้อเรื่องส่วนที่เป็นสาระทางประวัติศาสตร์ คือ การพบพระแก้วมรกตในสถูปที่เชียงราย จนถึงประดิษฐานที่ลำปาง
เมื่อเปรียบเทียบ รัตนพิมพวงษ์ กับวรรณกรรมพุทธศาสนาก่อนหน้านี้ พบว่า รัตนพิมพวงษ์ ได้รับอิทธิพลจากคัมภีร์มิลินทปัญหา ในส่วนการสร้างพระรัตนพิมพ์ พระพรหมราชปัญญารจนาขึ้นใหม่ ในส่วนพระแก้วอมรโกฎมาอยู่เมืองกัมโพชจนถึงเชียงราย พระพรหมราชปัญญาน่าจะอาศัยเค้ามูลประวัติการเดินทางของพระพุทธศาสนาเข้ามาในเอเชียตะวันออกเฉียงใต้เป็นแกนหลัก ส่วนการนำพระแก้วมรกตประดิษฐานที่กำแพงเพชรและเกิดสงรามกับท้าวมหาพรหมเจ้าเมืองเชียงรายและประดิษฐานที่เชียงราย น่าจะได้รับอิทธิพลจาก สิหิงคนิทาน เพื่อสร้างความน่าเชื่อถือแก่ตำนาน

**อ้างอิง**
หมวดหมู่:วรรณกรรมศาสนาพุทธ
หมวดหมู่:ศาสนาพุทธในประเทศไทย
หมวดหมู่:บันทึกเหตุการณ์ล้านนา
สหพันธ์เทนนิสนานาชาติ

สหพันธ์เทนนิสนานาชาติ (International Tennis Federation; ITF) เป็นองค์กรปกครองระดับโลกของเทนนิส เทนนิสวีลแชร์ และเทนนิสชายหาด ก่อตั้งขึ้นเมื่อปี พ.ศ. 2456 ในชื่อสหพันธ์ลอนเทนนิสนานาชาติโดยสมาคมระดับชาติ 12 แห่ง และจนถึงปี พ.ศ. 2559 มีสมาคมเทนนิสแห่งชาติ 211 แห่งและสมาคมระดับภูมิภาค 6 แห่ง
ความรับผิดชอบในการกำกับดูแลของสหพันธ์เทนนิสนานาชาติได้แก่ การรักษาและบังคับใช้กฎเทนนิส ควบคุมการแข่งขันของทีมระดับนานาชาติ ส่งเสริมการแข่งขัน และรักษาความสมบูรณ์ของกีฬาผ่านโครงการต่อต้านการใช้สารต้องห้ามและการต่อต้านการทุจริต ITF ร่วมมือกับสมาคมนักเทนนิสอาชีพหญิง (WTA) และสมาคมนักเทนนิสอาชีพ (ATP) เพื่อควบคุมเทนนิสอาชีพ

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
สหพันธ์มวยปล้ำโลก

สหพันธ์มวยปล้ำโลก (United World Wrestling; UWW) เป็นองค์กรระหว่างประเทศสำหรับกีฬามวยปล้ำสมัครเล่น มีหน้าที่ดูแลกีฬามวยปล้ำในโอลิมปิก เป็นประธานการแข่งขันระดับนานาชาติสำหรับมวยปล้ำรูปแบบต่าง ๆ รวมถึงมวยปล้ำเกรโก-โรมัน มวยปล้ำรูปแบบฟรีสไตล์ แกรปปลิ้ง ทั้งชายและหญิง ตลอดจนประเภทอื่นๆ งานสำคัญของสหพันธ์มวยปล้ำโลกคือ มวยปล้ำชิงแชมป์โลก เดิมชื่อว่า FILA (lit=International Federation of Associated Wrestling Styles) โดยสันนิษฐานว่าเป็นชื่อในปัจจุบันเริ่มใช้เดือนกันยายน พ.ศ. 2557

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
มีเดียวิกิ:GrowthExperimentsConfig.json

{
"GEHelpPanelAskMentor": true,
"GEHelpPanelExcludedNamespaces": ,
"GEHelpPanelHelpDeskPostOnTop": false,
"GEHelpPanelHelpDeskTitle": "วิกิพีเดีย:แผนกช่วยเหลือ",
"GEHelpPanelLinks": 
{
"title": "วิกิพีเดีย:คู่มือการเขียน",
"text": "คู่มือการเขียน",
"id": "Q4994848"
},
{
"title": "วิธีใช้:การแก้ไข",
"text": "การแก้ไข",
"id": "Q151637"
},
{
"title": "mw:Help:VisualEditor/User_guide/th#การแก้ไขภาพและไฟล์สื่ออื่น",
"text": "การแก้ไขภาพและไฟล์สื่ออื่น",
"id": "mw:Help:VisualEditor/User_guide/th"
},
{
"title": "mw:Help:VisualEditor/User_guide/th#การแก้ไขแหล่งอ้างอิง",
"text": "การแก้ไขแหล่งอ้างอิง",
"id": "mw:Help:VisualEditor/User_guide/th"
},
{
"title": "วิกิพีเดีย:วิซาร์ดบทความ",
"text": "วิซาร์ดบทความวิกิพีเดีย",
"id": "Q10968373"
}
,
"GEHelpPanelReadingModeNamespaces": 
2,
4,
12
,
"GEHelpPanelSearchNamespaces": 
4,
12
,
"GEHelpPanelSuggestedEditsPreferredEditor": {
"template-based": "visualeditor",
"link-recommendation": "machineSuggestions"
},
"GEHelpPanelViewMoreTitle": "วิธีใช้:สารบัญ",
"GEHomepageManualAssignmentMentorsList": "",
"GEHomepageMentorsList": "",
"GEHomepageSuggestedEditsIntroLinks": {
"create": "วิกิพีเดีย:วิซาร์ดบทความ",
"image": "mw:Help:VisualEditor/User_guide/th#การแก้ไขภาพและไฟล์สื่ออื่น"
},
"GEMentorshipEnabled": false
}
โบสถ์คีรือนา

โบสถ์คีรือนา (Kiruna kyrka) เป็นโบสถ์คริสต์ในเมืองคีรือนา ประเทศสวีเดน เป็นอาคารไม้ที่ใหญ่ที่สุดแห่งหนึ่งของสวีเดน โบสถ์สร้างขึ้นตามสถาปัตยกรรมกอธิกฟื้นฟูผสมผสานอาร์ตนูโว
ในปี 2001 โบสถ์คีรือนาได้รับการลงคะแนนให้เป็นอาคารที่สร้างก่อนปี 1950 ที่เป็นที่นิยมมากที่สุดในสวีเดนจากการหยั่งเสียงของหน่วยงานของรัฐ และได้รับการขนานนามว่าเป็น "ศูนย์แห่งศรัทธาของชาวโนมาดิก" (the Shrine of the Nomadic people)
โบสถ์สร้างขึ้นในระหว่างปี 1909–1912 และมีบาทหลวงอูล็อฟ แบร์ยควิสต์ เป็นผู้ประกอบพิธีเสกโบสถ์เมื่อ 8 ธันวาคม 1912

**อ้างอิง**

**แหล่งข้อมูลอื่น**
 Jukkasjärvi Parish sv
หมวดหมู่:คีรือนา
คีรือนา
เอ็นดับเบิลยูเอ เวิลด์จูเนียร์เฮฟวี่เวท แชมเปี้ยนชิพ

เอ็นดับเบิลยูเอ เวิลด์จูเนียร์เฮฟวี่เวท แชมเปี้ยนชิพ เป็นตำแหน่งแชมป์รุ่นจูเนียร์เฮฟวี่เวทของเนชันนัลเรสต์ลิงอัลไลแอนซ์ ก่อตั้งขึ้นเมื่อวันที่ 15 พฤษภาคม ค.ศ. 1945 ถึง 30 กันยายน ค.ศ. 2017

**รายนามการครองแชมป์**

**สถิติการครองแชมป์**

**อ้างอิง**

**แหล่งข้อมูลอื่น**
 National Wrestling Alliance World Junior Heavyweight Title History- National Wrestling Association Junior Heavyweight Title History
หมวดหมู่:เข็มขัดแชมป์ของจิมคร็อกเก็ตโปรโมชันส์
หมวดหมู่:เข็มขัดของเนชันนัลเรสต์ลิงอัลไลแอนซ์
หมวดหมู่:เข็มขัดแชมป์ของนิวเจแปนโปรเรสต์ลิง
หมวดหมู่:แชมเปี้ยนชิพของมวยปล้ำรุ่นจูเนียร์เฮฟวี่เวท
กองทัพบ้านเกิด

กองทัพบ้านเกิด (Armia Krajowa, abbreviated AK; ˈarmʲa kraˈjɔva) เป็นขบวนการต่อต้านที่มีบทบาทสำคัญในเขตโปแลนดที่ถูกเยอรมันยึดครองในช่วงสงครามโลกครั้งที่สอง กองทัพบ้านเกิดถูกก่อตั้งขึ้นในเดือนกุมภาพันธ์ ค.ศ. 1942 จากกองกำลังต่อต้าน (Związek Walki Zbrojnej) ก่อนหน้านี้ได้ถูกก่อตั้งขึ้นในภายหลังจากเยอรมันและโซเวียตเข้ารุกรานประเทศในเดือนกันยายน ค.ศ. 1939 ในอีกสองปีข้างหน้า กองทัพบ้านเกิดได้รวมเข้ากับกองกำลังใต้ดินชาวโปแลนด์ส่วนใหญ่ ด้วยความจงรักภักดีต่อรัฐบาลผลัดถิ่นโปแลนด์ในกรุงลอนดอน และเป็นปีกกองกำลังติดอาวุธในสิ่งที่เป็นที่รู้จักกันคือ รัฐใต้ดินโปแลนด์
กองทัพบ้านเกิดได้ก่อวินาศกรรมต่อการขนส่งของเยอรมันที่มุ่งหน้าไปยังแนวรบด้านตะวันออกในสหภาพโซเวียต เข้าทำลายเสบียงของเยอรมัน และบั่นทอนกองทัพเยอรมันจำนวนมาก ยังได้ต่อสู้รบกับเยอรมันโดยเฉพาะอย่างยิ่งในปี ค.ศ. 1943 และในปฏิบัติการเทมเพสท์ ตั้งแต่เดือนมกราคม ค.ศ. 1944 ปฏิบัติการที่เป็นที่รู้จักกันอย่างแพร่หลายของกองทัพบ้านเกิดคือ การก่อการกำเริบวอร์ซอ ในเดือนสิงหาคม-ตุลาคม ค.ศ. 1944 กองทัพบ้านเกิดยังได้ปกป้องพลเรือนชาวโปแลนด์จากความโหดร้ายทารุณของชาวยูเครนและชาวลิทัวเนียที่เป็นผู้ให้ความร่วมมือของเยอรมนี
จากการคำนวณกองกำลังของกองทัพบ้านเกิดในปี ค.ศ. 1994 อยู่ระหว่างที่ 200,000 และ 600,000 นาย จำนวนภายหลังทำให้กองทัพบ้านเกิดไม่เพียงแต่เป็นขบวนการต่อต้านใต้ดินขนาดใหญ่ที่สุดของโปแลนด์เท่านั้น แต่ยังรวมถึงพลพรรคโซเวียตด้วย ซึ่งเป็นหนึ่งในสองขบวนการใต้ดินที่ใหญ่ที่สุดของยุโรปในสงครามโลกครั้งที่สอง
ด้วยความสัมพันธ์ระหว่างโปแลนด์-โซเวียตได้เสื่อมถอย ความขัดแย้งระหว่างกองทัพบ้านเกิดและกองทัพโซเวียตก็เพิ่มมากขึ้น ด้วยความจงรักภัดกีของกองทัพบ้านเกิดต่อรัฐบาลผลัดถิ่นโปแลนด์ ทำให้รัฐบาลโซเวียตมองว่า กองทัพบ้านเกิดเป็นอุปสรรคต่อการจัดตั้งรัฐบาลที่เป็นมิตรต่อลัทธิคอมมิวนิสต์ในโปแลนด์ ซึ่งได้ขัดขวางในการร่วมมือกัน และในบางกรณีได้นำไปสู่ความขัดแย้งโดยสิ้นเชิง เมื่อวันที่ 19 มกราคม ค.ศ. 1945 ภายหลังจากกองทัพแดงได้กำจัดกองทัพเยอรมันในดินแดนโปแลนด์ส่วนใหญ่ กองทัพบ้านเกิดก็ได้ถูกยุบ
ภายหลังสงคราม โดยเฉพาะอย่างยิ่งในปี ค.ศ. 1950 และ 1960 โฆษณาชวนเชื่อของรัฐบาลคอมมิวนิสต์ได้แสดงให้เห็นว่า กองทัพบ้านเกิดเป็นกองกำลังที่กดขี่ข่มเหงและเป็นพวกฝ่ายขวาที่เป็นปฏิปักษ์ บุคคลากรของอดีตกองทัพบ้านเกิดจำนวนนับพันคนถูกส่งตัวไปยังกูลักและเรือนจำโซเวียต ในขณะที่อดีตสมาชิกคนอื่น ๆ รวมทั้งผู้บัญชาการระดับสูงจำนวนหนึ่งล้วนถูกประหารชีวิต ภายหลังการล่มสลายของลัทธิคอมมิวนิสต์ในยุโรปกลางและตะวันออก ชื่อเสียงของกองทัพบ้านเกิดในท่ามกลางประชาชนก็ได้รับการกอบกู้กลับคืนมา
หมวดหมู่:ขบวนการต่อต้านสงครามโลกครั้งที่สอง
สิหิงคนิทาน

สิหิงคนิทาน เป็นตำนานที่กล่าวถึงประวัติการสร้างและการประดิษฐานพระพุทธสิหิงค์ แต่งโดยพระเถระ นามว่า พระโพธิรังสี แต่งไว้เป็นภาษาบาลีระหว่าง พ.ศ. 1945–1985 ในรัชสมัยพญาสามฝั่งแกนแห่งราชวงศ์มังราย ตำนานกล่าวถึงการสร้างพระพุทธสิหิงค์ที่ลังกา โดยพญานาคกษัตริย์ 3 พระองค์ พระอรหันต์ 20 รูป เมื่อราว พ.ศ. 700 และนำเข้ามาสู่สยามประเทศ ประมาณ พ.ศ. 1850 โดยประดิษฐานอยู่ที่กรุงสุโขทัย ต่อมามีผู้นำไปประดิษฐานที่ พิษณุโลก กรุงศรีอยุธยา กำแพงเพชร เชียงราย แล้วนำกลับมาประดิษฐานที่กรุงศรีอยุธยาและเชียงใหม่ ต่อมาสมเด็จพระเจ้าบรมวงศ์เธอ กรมพระยาดำรงราชานุภาพได้ทรงพระนิพนธ์ต่อจากพระโพธิรังษี ฉบับปัจจุบันหลวงบริบาลบุรีภัณฑ์ (ป่วน อินทุวงศ์) ได้เรียบเรียงขึ้นใหม่ เป็นตำนานย่อและมีข้อวิจารณ์ทางโบราณคดีเพิ่มเติม
สิหิงคนิทาน เป็นกลุ่มตำนานรุ่นเก่า แต่งเป็นบทร้อยกรอง 138 คาถา เป็นปัฐยาวัตร 105 บท โตฎก 10 คาถา วังสัฏฐะ 6 คาถา อินทวชิรา 5 คาถา มาลินี 2 คาถา คาถาเหล่านี้มักเป็นบทสนทนา คำอุทานหรือคิดคำนึง ใช้สำนวนลีลาเล่าเรื่องเหมือนอย่างนิทานไทย มีบทพรรณาและบทสนทนาโต้ตอบสลับกัน มีการสอดแทรกธรรมะคำสอน เช่นเรื่องกรรม การประพฤติตนตามหลักศีล 5 และสัปปุริสธรรม เต็มไปด้วยปาฏิหาริย์ มีบุคคลหรือสิ่งพิเศษ มีการอธิบายเหตุผลของเหตุการณ์ต่าง ๆ วิธีการอธิบายนี้เข้าใจว่าได้รับอิทธิพลจากผลงานอรรถกถาบาลี ส่วนจบเสนอตามรูปแบบผลงานบาลีของลังกา ในผลงาน 3 เรื่อง ที่ มีรายละเอียดแตกต่างกันไป จามเทวีวงศ์บอกว่าพระโพธิรังสีเป็นผู้แต่งในสิหิงคนิทาน แล้วยังเพิ่มเติมประวัติการแต่ง ด้วยการบอกว่า พระสาครสามีเป็นผู้อาราธนาให้แต่ง ใน รัตนพิมพวงศ์ มีรายละเอียดขึ้นมาก รวมถึงบอกวัตถุประสงค์การแต่ง

**อ้างอิง**
หมวดหมู่:วรรณกรรมศาสนาพุทธ
หมวดหมู่:ศาสนาพุทธในประเทศไทย
หมวดหมู่:บันทึกเหตุการณ์ล้านนา
การฉีดเข้ากล้ามเนื้อ

การฉีดเข้ากล้ามเนื้อ (intramuscular, IM) เป็นวิธีบริหารยาด้วยการฉีดวิธีหนึ่ง ใช้ให้ยาหรือสารอื่นเข้าสู่ร่างกายโดยไม่ผ่านการกิน มีข้อแตกต่างจากวิธีอื่นคือคือยาจะถูกดูดซึมเข้าสู่ระบบไหลเวียนได้เร็วกว่าการฉีดเข้าชั้นใต้ผิวหนังหรือการฉีดเข้าชั้นผิวหนังเนื่องจากกล้ามเนื้อมีหลอดเลือดจำนวนมาก และไม่ได้รับผลจากกระบวนการสร้างและสลายด่านหน้าเหมือนที่เกิดกับการกิน
ตำแหน่งที่นิยมฉีดคือที่กล้ามเนื้อหัวไหล่ (เดลตอยด์) และกล้ามเนื้อก้น (กลูเตียล) ในทารกนิยมฉีดที่กล้ามเนื้อหน้าขาส่วนด้านข้าง (vastus lateralis) ก่อนฉีดจะต้องทำความสะอาดผิวหนังบริวเณที่จะฉีด และแนะนำให้ลงเข็มอย่างรวดเร็วคล้ายการปาลูกดอกเพื่อลดความเจ็บปวด ปริมาณของยาที่เหมาะกับการฉีดมักอยู่ที่ไม่เกิน 2-5 มิลลิลิตร ขึ้นกับตำแหน่งที่ฉีด ตำแหน่งที่จะเลือกฉีดควรจะปราศจากอาการแสดงของการติดเชื้อหรือภาวะกล้ามเนื้อฝ่อลีบ และอาจไม่ควรเลือกบริหารยาด้วยวิธีฉีดเข้ากล้ามเนื้อในผู้ป่วยโรคกล้ามเนื้อหรือผู้ที่มีปัญหาในการแข็งตัวของเลือด
หลังฉีดผู้ป่วยมักมีอาการเจ็บปวด บวมแดง หรืออักเสบบริเวณที่ฉีดได้บ้าง อาการเหล่านี้มักเป็นไม่รุนแรงและคงอยู่เพียง 2-3 วัน ภาวะแทรกซ้อนที่พบน้อย เช่น การเกิดการบาดเจ็บต่อเส้นประสาทหรือหลอดเลือดบริเวณที่ฉีด ทำให้มีอาการปวดรุนแรงหรืออ่อนแรงตามมาได้ นอกจากนี้แล้วหากไม่ได้ปฏิบัติตามขั้นตอนที่ถูกต้องอาจทำให้เกิดการติดเชื้อเฉพาะที่ เกิดเป็นฝีหนอง และเนื้อตายเน่าได้ ในอดีตเคยมีการแนะนำให้ผู้ฉีดดึงกระบอกฉีดยาหลังปักเข็มเพื่อตรวจให้แน่ใจว่าไม่ได้ปักเข็มเข้าไปในหลอดเลือด ปัจจุบันคำแนะนำอย่างเป็นทางการของบางประเทศไม่แนะนำให้ทำขั้นตอนนี้แล้ว
หมวดหมู่:ระบบกล้ามเนื้อ
หมวดหมู่:รูปแบบเภสัชภัณฑ์
หมวดหมู่:การรักษาทางการแพทย์
พระโพธิรังสี

พระโพธิรังสี เป็นพระเถระ เป็นผู้รจนา สิหิงคนิทาน และ จามเทวีวงศ์
บางหลักฐานว่าท่านเป็นชาวหริภุญชัย คำว่า "โพธิรังสี" สันนิษฐานว่าเป็นฉายา มิใช่สมณศักดิ์ ท่านเป็นบุคคลที่มีชีวิตในรัชสมัยพระเจ้าแสนเมืองมาครองเมืองเชียงใหม่ ถึงรัชสมัยพระเจ้าติโลกราชครองเมืองเชียงใหม่
สันนิษฐานว่า พระสาครสามีเป็นผู้อาราธนาพระโพธิรังสีให้แต่งสิหิงคนิทาน ซึ่งอาจเป็นรูปที่ไปลังกา และพระโพธิรังสีก็อาจเป็นหนึ่งใน 25 รูป ที่เดินทางไปลังกาเมื่อ พ.ศ. 1928 ตามที่ ชินกาลมาลีปกรณ์ กล่าวไว้ ท่านได้รับอาราธนามาอยู่เชียงใหม่เพราะท่านเจตนารจนา จามเทวีวงศ์ ให้เป็นประวัติของเมืองหริภุญชัยและกษัตริย์เมืองหริภุญชัยโดยเฉพาะ เพื่อแสดงถึงความกตัญญูต่อท้องถิ่นที่ท่านกำเนิด ในรัชสมัยพระเจ้าแสนเมือง พระโพธิรังสีเป็นพระเถระแล้ว มี 20 พรรษา ท่านอาจอายุได้ 40 ปี ขณะรจนา สิหิงคนิทาน พระโพธิรังสีคงมรณภาพในสมัยพระเจ้าติโลกราช เพราะในสมัยต่อมาโดยเฉพาะในสมัยพระเมืองแก้วครองเมืองเชียงใหม่ ได้มีการกล่าวถึงพระภิกษุสำคัญรูปอื่นที่ได้รจนาหรือสร้างปูชนียสถานไว้ โดยมิได้เอ่ยถึงพระโพธิรังสีเลย

**อ้างอิง**
หมวดหมู่:ภิกษุในนิกายเถรวาท
หมวดหมู่:คันถรจนาจารย์
ดี ไซด์ ทรอยเมไร

ดี_ไซด์ ทรอยเมไร (D_CIDE TRAUMEREI) เป็นโปรเจกต์สื่อผสม ผลิตโดย Bushiroad, Sumzap และ Drecom ประกอบด้วยเกมสำหรับโทรศัพท์มือถือซึ่งจะเปิดตัวในไตรมาสที่ 3 ของปี พ.ศ. 2564 และซีรีส์อนิเมะโทรทัศน์โดยสตูดิโอ Sanzigen เริ่มออกอากาศตั้งแต่วันที่ 10 กรกฎาคม พ.ศ. 2564

**ตัวละคร**
Oda Ryūhei
voiced by|โยเฮย์ อาซากามิ
Mōri Reina
voiced by|อายาสะ อิโต
Ibusaki Eri
voiced by|มาริกะ โคโนะ
Fushibe Aruto
voiced by|ชุง โฮริเอะ
Jeshika Kureibōn
voiced by|อาโออิ ยูกิ
Furukata Randō
voiced by|ฮิซาโยชิ สึงิยามะ
Amami Eru
voiced by|คาโอรุ ซากุระ
Torisu
voiced by|ฮารุนะ โมโมโนะ
Murase Yoshichika
voiced by|โยชิตสึงุ มัตสึโอกะ
Oda Junhei
voiced by|อากิโอะ สึยามะ

**อ้างอิง**

**แหล่งข้อมูลอื่น**
 เว็บไซต์ทางการของเกม date=2022-03-15  - เว็บไซต์ทางการของอนิเมะ 
*24152
หมวดหมู่:อนิเมะที่ออกฉายในปี พ.ศ. 2564
หมวดหมู่:เกมสำหรับแอนดรอยด์
หมวดหมู่:เกมสำหรับไอโอเอส
หมวดหมู่:เกมสำหรับโทรศัพท์มือถือ
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:รายการโทรทัศน์ของโตเกียวเอ็มเอ็กซ์
สหภาพทวิกีฬานานาชาติ

สหภาพทวิกีฬานานาชาติ (International Biathlon Union; IBU; Internationale Biathlon-Union) เป็นหน่วยงานระหว่างประเทศกำกับดูแลกีฬาทวิกีฬาฤดูหนาว สำนักงานใหญ่ตั้งอยู่ที่เมืองซัลทซ์บวร์ค ประเทศออสเตรีย จนถึงเดือนพฤษภาคม พ.ศ. 2563 เมื่อสหพันธ์ย้ายไปที่อานิฟ ในเขตชานเมือง

**อ้างอิง**

**แหล่งข้อมูลอื่น**
หมวดหมู่:องค์กรกีฬา
หมวดหมู่:องค์กรกีฬานานาชาติ
หมวดหมู่:สหพันธ์กีฬานานาชาติ
เดอะ เดย์ (อีพี)

เดอะ เดย์ (The Day) เป็นอีพีเปิดตัวของวงดนตรีร็อกสัญชาติเกาหลีใต้ ถูกเผยแพร่โดยเจวายพีเอนเตอร์เทนเมนต์ เมื่อวันที่ 7 กันยายน ค.ศ. 2015 ซึ่งประกอบด้วย 6 เพลง
อีพีนี้เป็นอัลบั้มเดียวที่อดีตสมาชิกของวง จุนฮย็อก มีส่วนร่วม โดยเขาออกจากวงเมื่อวันที่ 27 กุมภาพันธ์ 2016

**รายชื่อเพลง**

**ชาร์ต**

**ยอดขาย**

**ข้อมูลการเผยแพร่**

**อ้างอิง**
หมวดหมู่:อัลบั้มเพลงในปี พ.ศ. 2558
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:อีพีภาษาเกาหลี
หมวดหมู่:อีพีของค่ายเจวายพีเอนเตอร์เทนเมนต์
เดย์ดรีม (อีพี)

เดย์ดรีม (Daydream) เป็นอีพีที่ 2 ของวงดนตรีร็อกสัญชาติเกาหลีใต้ ถูกเผยแพร่โดยเจวายพีเอนเตอร์เทนเมนต์เมื่อวันที่ 30 มีนาคม 2016 ซึ่งประกอบด้วย 6 เพลง และเป็นอัลบั้มแรกที่ปล่อยออกมาหลังจากอดีตสมาชิก จุนฮย็อก ออกจากวงเมื่อเดือนกุมภาพันธ์ 2016

**รายชื่อเพลง**

**ชาร์ต**

**ยอดขาย**

**ข้อมูลการเผยแพร่**

**อ้างอิง**
หมวดหมู่:อัลบั้มเพลงในปี พ.ศ. 2559
หมวดหมู่:เพลงในปี พ.ศ. 2559
หมวดหมู่:ซิงเกิลในปี พ.ศ. 2559
หมวดหมู่:อีพีภาษาเกาหลี
หมวดหมู่:อีพีของค่ายเจวายพีเอนเตอร์เทนเมนต์
ขนมปังทอด

ขนมปังทอด คือขนมปังที่ถูกนำไปทอด

**คุณค่าทางโภชนาการ**
ขนมปังที่ถูกนำไปทอดในเนยให้พลังพลังงาน 180 กิโลแคลอรีdate=กันยายน 2563 นับเป็นอาหารไขมันสูง

**ขนมปังทอดในประเทศต่าง ๆ**

**หมู่เกาะบริติช**
ฟูลอิงลิชเบรกฟาสต์ มักจะมีขนมปังเป็นส่วนประกอบ ซึ่งถูกนำไปทอดในน้ำมัน เนย มันหมู หรือมันเบคอน ในไอร์แลนด์เหนือ อัลสเตอร์ฟราย (Ulster fry) หรือ อาหารเช้าแบบอัลสเตอร์ อาจจะมีขนมปังโซดา (Soda bread หรือ Soda farl) เป็นส่วนประกอบ

**สหรัฐ**
ในสหรัฐมักจะนิยมทานขนมปังปิ้งเป็นอาหารเช้าเสียมากกว่า แต่ขนมปังทอดก็ยังมีการบริโภคกันอยู่ โดยเฉพาะในรูปแบบเฟรนช์โทสต์ แต่บางครั้งก็มีการทำทานอย่างง่ายโดยการนำขนมปังไปทอดในเนย

**ดูเพิ่ม**
 ขนมปังทอดอินเดียนแดง อาหารของชาวอเมริกันพื้นเมือง- รายชื่อขนมปัง- รายชื่อขนมปังสหราชอาณาจักร- รายชื่ออาหารไอร์แลนด์- แพนเค้ก ขนมปังทำจากแป้งนวดเปียกทอด (Fried batter)

**อ้างอิง**
หมวดหมู่:ขนมปังสหราชอาณาจักร
หมวดหมู่:อาหารไอร์แลนด์เหนือ
หมวดหมู่:ขนมปังไอร์แลนด์
หมวดหมู่:อาหารผัดหรือทอด
วัดประชาราษฎร์บำรุง (จังหวัดนครปฐม)

วัดประชาราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรางพิกุล อำเภอกำแพงแสน จังหวัดนครปฐม
วัดประชาราษฎร์บำรุง เดิมชื่อ วัดรางหมัน เพราะว่าที่ตั้งเดิมของวัดเป็นรางน้ำทิ้งและมีต้นหมันขึ้นอยู่บริเวณนั้น ชาวบ้านจึงเรียกว่า วัดรางหมัน และเวลาต่อมาเมื่อมีการขอตั้งเป็นวัด และได้เปลี่ยนเป็น "วัดประชาราษฎร์บำรุง" ตั้งวัดเมื่อวันที่ 31 มีนาคม พ.ศ. 2494 เป็นวัดที่พระครูสุกิจธรรมสร (หลวงพ่อหว่าง) อดีตเจ้าอาวาสวัดกำแพงแสน ขณะนั้นหลวงพ่อเป็นเจ้าคณะตำบลทุ่งขวาง ได้เป็นผู้ก่อตั้ง ได้รับพระราชทานวิสุงคามสีมาเมื่อวันที่ 18 เมษายน พ.ศ. 2555
ปูชนียวัตถุที่สำคัญ คือ หลวงปู่ดำ เป็นพระพุทธรูปศิลปะรัตนโกสินทร์ทรงเครื่อง ที่ประชาชนให้ความเคารพนับถือ ที่ประดิษฐานอยู่หน้าวิหารอายุยืน ซึ่งภายในวิหาร รวมถึงมีรูปหล่อ พระพุทธรูปศักดิ์ อาทิ พระพุทธชินราช หลวงพ่อโสธร หลวงพ่อวัดไร่ขิง ฯลฯ นอกจากนั้นก็มีพระพุทธรูปภายในอุโบสถและหลวงพ่อทันที่เป็นพระพุทธรูปที่ประชาชนนิยมเข้ากราบอย่างต่อเนื่อง
วัดมีเกจิอาจารย์ คือพระราชมงคลวชิราคม (หลวงปู่แผ้ว ปวโร) ได้รับการขนานนามว่า เทพเจ้าแห่งเมืองกำแพงแสน พระเถระผู้เปี่ยมด้วยเมตตา มากด้วยบารมี เป็นที่เลื่อมใสศรัทธา

**รายนามเจ้าอาวาส**
 พระอาจารย์เชา - พระอาจารย์ชัย - พระอาจารย์นาง - พระอาจารย์ชื้น - พระอาจารย์ชู - พระครูโกมุทประชารักษ์ - พระอธิการสมศักดิ์ อินฺโท

**อ้างอิง**
ประชาราษฎร์บำรุง
ซันไรส์ (อัลบั้ม)

ซันไรส์ (Sunrise) เป็นสตูดิโออัลบั้มแรกของวงดนตรีร็อกสัญชาติเกาหลีใต้ ถูกเผยแพร่โดยเจวายพีเอนเตอร์เทนเมนต์เมื่อวันที่ 7 มิถุนายน ค.ศ. 2017 อัลบั้มนี้มีทั้งหมด 14 เพลง ซึ่งประกอบไปด้วย 10 เพลงที่ถูกปล่อยออกมาตั้งแต่เดือนมกราคมถึงพฤษภาคม ในโปรเจกต์ Every Day6, สองเพลงสำหรับโปรเจกต์ในเดือนมิถุนายน, รีบูตเวอร์ชัน (Rebooted Ver.) เพลง "Letting Go" จากอัลบั้มเดย์ดรีม และเวอร์ชันสุดท้าย (Final Ver.) ของเพลง "Congratulations" จากอัลบั้มเดอะ เดย์

**รายชื่อเพลง**

**ชาร์ต**

**รางวัล**

**ยอดขาย**

**ข้อมูลการเผยแพร่**

**อ้างอิง**

**แหล่งข้อมูลอื่น**
"I Wait" มิวสิกวิดีโอ
*"You Were Beautiful" มิวสิกวิดีโอ
*"How Can I Say" มิวสิกวิดีโอ
*"I'm Serious" มิวสิกวิดีโอ
*"Dance Dance" มิวสิกวิดีโอ
*"I Smile" มิวสิกวิดีโอ
หมวดหมู่:อัลบั้มเพลงในปี พ.ศ. 2560
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:อัลบั้มเพลงของค่ายเจวายพีเอนเตอร์เทนเมนต์
วัดราษฎร์ศรัทธาทำ (จังหวัดปทุมธานี)

วัดราษฎร์ศรัทธาทำ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางหลวง อำเภอเมืองปทุมธานี จังหวัดปทุมธานี มีที่ดินที่ตั้งวัด 44 ไร่ 2 งาน 71 ตารางวา
วัดราษฎร์ศรัทธาทำสร้างขึ้นเมื่อ พ.ศ. 2441 โดยมีนางแปะ ทองคำ เป็นผู้ถวายที่ดินและดำเนินการสร้างวัดได้นามว่า "วัดราษฎร์ศรัทธาทำ" ชาวบ้านนิยมเรียกกันว่า วัดศาลาลอย ในปี พ.ศ. 2500 นางเฟื่องฟ้า วิรยางกูร ได้ถวายที่ดินให้เป็นที่สร้างโรงเรียนประชาบาล วัดได้รับพระราชทานวิสุงคามสีมา เมื่อวันที่ 11 กรกฎาคม พ.ศ. 2471 เขตวิสุงคามสีมากว้าง 30 เมตร ยาว 40 เมตร และได้ดำเนินการผูกพัทธสีมาไปเป็นที่เรียบร้อยแล้ว เมื่อปี พ.ศ. 2482
พื้นที่ตั้งวัดเป็นที่ราบลุ่มรูปสี่เหลี่ยมผืนผ้า ถูกน้ำท่วมในหน้าน้ำหลากมา ภายในวัดมีเสนาสนะ ได้แก่ อุโบสถกว้าง 8 เมตร ยาว 18 เมตร สร้างเมื่อ พ.ศ. 2500 กุฏิสงฆ์จำนวน 9 หลัง ส่วนมากเป็นอาคารไม้ทรงไทย หอสวดมนต์สร้างเมื่อ พ.ศ. 2482 ศาลาการเปรียญสร้างเมื่อ พ.ศ. 2512 ปูชนียวัตถุที่สำคัญ คือ หลวงพ่อวัดตีนเลน หน้าตักกว้าง 80 เซนติเมตร

**อ้างอิง**
ราษฎร์ศรัทธาทำ
ราษฎร์ศรัทธาทำ
แม่แบบ:NCBI-scienceprimer/doc

=== Usage**
This template contains four parameters: article, url, author, and accessdate:
*No parameters:  
:
*Two parameters: article and url (you must use both together): 
:url=https://www.ncbi.nlm.nih.gov/About/primer/bioinformatics.html
*Article, url, author:  
:author=John Q. Public
*All parameters: 
:accessdate=2006-06-06

**Automatic categorization**
All articles transcluding this template are automatically included in :Category:Wikipedia articles incorporating text from the United States National Library of Medicine
มูนไรส์ (อัลบั้ม)

มูนไรส์ (Sunrise)  เป็นสตูดิโออัลบั้มแรกของวงดนตรีร็อกสัญชาติเกาหลีใต้ ถูกเผยแพร่โดยเจวายพีเอนเตอร์เทนเมนต์เมื่อวันที่ 6 ธันวาคม ค.ศ. 2017 อัลบั้มนี้มีทั้งหมด 18 เพลง ซึ่งประกอบไปด้วย 10 เพลงที่ถูกปล่อยออกมาตั้งแต่เดือนกรกฎาคมถึงพฤศจิกายนในโปรเจกต์ Every Day6, เพลงสำหรับโปรเจกต์ในเดือนธันวาคม และเวอร์ชันไฟนอล (Final Ver.) ของ 5 เพลงที่เหลือจากอัลบั้มเดอะ เดย์

**รายชื่อเพลง**

**ชาร์ต**

**อ้างอิง**
หมวดหมู่:อัลบั้มเพลงในปี พ.ศ. 2560
หมวดหมู่:เพลงในปี พ.ศ. 2560
หมวดหมู่:ซิงเกิลในปี พ.ศ. 2560
หมวดหมู่:อัลบั้มเพลงของค่ายเจวายพีเอนเตอร์เทนเมนต์